
UPISI U AKADEMSKU GODINU 2026./2027. 
VIŠE GODINE I PONAVLJANJE
ROKOVI UPISA
· Upisi započinju 21. rujna 2026. i traju do 30. rujna 2026. 
· Postupak upisa treba započeti kada su položeni svi planirani ispiti i ne planiraju se više polagati ispiti u rujanskom roku.
PODNOŠENJE ZAHTJEVA I OBRASCI
· Najkasnije do 15. rujna 2026. potrebno je podnijeti sljedeće zahtjeve
· Zahtjev za prijelaz s drugog studija
· Zahtjev za priznavanje ispita
· Zahtjev za mirovanje prava i obveza.
· Najkasnije do 30. rujna 2026. podnose se:
· Zahtjev za umanjenje školarine 
· Zahtjev za nastavak studija u izvanrednom statusu
· Zahtjev za nastavak studija - dovršenje studija.
· Obrasci su dostupni:
· na mrežnoj stranici Fakulteta, pod Ured za studente > obrasci 
(https://www.gfos.unios.hr/obrasci-ured-za-studente)
POSTUPAK UPISA
KORAK 1: Upis preko ISVU Studomata (ovaj korak obavljaju isključivo studenti koji u sljedećoj akademskoj godini zadržavaju redoviti status te studenti stručnog izvanrednog studija)
· Pristupite ISVU Studomatu (https://www.isvu.hr/studomat/hr/prijava).
· Provjerite matične podatke i ocjene. 
· U slučaju pogrešaka, odmah kontaktirajte Odjel za studente i studije e-poštom ili osobno.
· Obavite upis.
KORAK 2: Prijava u sustav e-Upisi 
· Pristupite sustavu e-Upisi (https://e-upisi.gfos.hr/)
· Prijavite se pomoću AAI identiteta
· Odaberite kategoriju upisa u padajućem izborniku
· Provjera podataka i zahtjev za izradu ponude:
· Kliknite „Provjerite Vaše podatke”.
· Ako su svi podaci točni, kliknite „Pošalji studentskoj službi”.
· U ovom koraku obvezno je potvrditi ispunjenost Jedinstvene sveučilišne studentske ankete (https://anketa.unios.hr/)
· Odjel za studente i studije izrađuje ponudu 5–7 radnih dana. Student će e-poštom biti obaviješten kada ponuda bude spremna za prihvat.
KORAK 3: Prihvaćanje ponude
· Nakon primitka obavijesti, otvorite e-Upise, kliknite na „Detalji“ i zatim na „Prihvati ponudu“.
KORAK 4: Plaćanje
· Kliknite na „Pregled i plaćanje ponude“.
· Mogućnosti:
· Plaćanje putem kartice u sustavu
· Preuzimanje podataka za uplatu (opća uplatnica / internetsko bankarstvo).
· Nakon uplate potrebno je pričekati do 7 radnih dana za knjiženje sredstava i dovršetak upisa.

UPIS STUDENATA U POSEBNIM STATUSIMA
Studenti u statusima:
· prijelaz s drugog studija
· nastavak nakon prekida studija
· prelazak iz redovitog u izvanredni status
· prelazak iz redovitog statusa u dovršenje studija bez studentskih prava
· studenti koji zbog ponavljanja godine prelaze na izmijenjeni studijski program – ponavljači 2. godine stručnog prijediplomskog studija te ponavljači 1. godine sveučilišnog diplomskog studija Građevinarstvo

ne upisuju se putem ISVU Studomata.
Njihov upis provodi Odjel za studente i studije nakon što:
1. Student preko e-Upisa potvrdi da je suglasan s rješenjem koje mu je izdano
2. Student izvrši sve potrebne uplate troškova.
Za studente koji prelaze u izvanredni status ili u dovršenje studija bez studentskih prava, obvezno je:
· U Uredu za studente podnijeti zahtjev za nastavak studija u izmijenjenom statusu
· U Uredu za studente preuzeti potvrdu za reguliranje zdravstvenog osiguranja u HZZO-u.


TROŠKOVI UPISA
· trošak upisa u višu godinu studija od 27,00 EUR - studenti koji upisuju ponavljanje ne plaćaju ovaj trošak
· trošak za projekte Studentskog zbora u iznosu od 7,00 EUR
· školarina
· redoviti status: iznos školarine se računa prema broju nepoloženih ECTS-a (http://www.gfos.unios.hr/download/odluka-o-linearnom-modelu-studiranja-20240716.pdf) 
U slučaju da broj ECTS bodova nije cijeli broj, bodovi se zaokružuju na više za plaćanje (npr. student  koji je ostvario 47,5 ECTS-a školarinu plaća prema linearnom modelu kao da je ostvario 48 ECTS-a).
· dovršenje studija bez studentskih prava: iznos školarine za upis u višu godinu iznosi 1120,00 EUR, a za upis ponavljanja godine je u postotku od tog iznosa ovisno o broju ispita koji nisu položeni (http://www.gfos.unios.hr/download/posebne-naknade-euri.pdf)  
· izvanredni status: 1120,00 EUR.
 
GUBITAK STATUSA REDOVITOG STUDENTA
Student gubi status redovitog studenta ako drugi put ponavlja istu godinu studija ili ako je imao prekid studija.

PONAVLJANJE 2. GODINE STRUČNOG PRIJEDIPLOMSKOG STUDIJA GRAĐEVINARSTVO
Od akademske godine 2026./2027. godine počinje izvođenje izmijenjenog programa 2. godine stručnog prijediplomskog studija Građevinarstvo.
U slučaju ponavljanja 2. godine svi studenti prelaze na izmijenjeni studijski program, sukladno sljedećoj obavijesti: https://www.gfos.unios.hr/obavijest-za-studente-ispiti-razlike-strucni-prijediplomski-studij
Česta pitanja i odgovori:
· Ponavljam 2. godinu na stručnom prijediplomskom studiju.  Ostajem na starom ili prelazim na novi program? Svi studenti koji ponavljaju 2. godinu tog studijskog programa prelaze na izmijenjeni program od akademske godine 2026./2027. Položeni ispiti se priznaju, a eventualne razlike polažu se prema objavljenoj tablici dostupnoj na prethodno navedenoj poveznici. 
· Priznaju li se već položeni predmeti ako su promijenili naziv? Da. Priznaju se sukladno tablici usklađivanja, osim ako je izričito navedeno da treba polagati razliku sadržaja.
· Već sam slušao/la predmet – mogu li polagati preko kolokvija? Kolokviji su za studente koji predmet slušaju u tekućoj godini. Ako si predmet već odslušao/la, polažeš putem ispita (osim ako nositelj ne propiše drugačije u skladu s razlikama sadržaja).
· Nemam potpis iz predmeta iz prethodne godine. Što sada? Bez ostvarenog potpisa potrebno je ponovno slušati kolegij, ali kolegij koji je u izmijenjenom studijskom programu sukladan kolegiju za koji nije ostvaren potpis. Za detalje i eventualne razlike obrati se nositelju kolegija.
· Kako se određuje školarina studentima kojima su utvrđeni ispiti razlike? Ako studiraš kao izvanredni student, plaća se puna školarina (1.120 EUR), neovisno o broju preostalih ispita i ispitima razlike. Ako studiraš kao redoviti student, školarina se određuje prema preostalim obvezama u tekućoj godini, neovisno o ispitima razlike.

PONAVLJANJE 1. GODINE SVEUČILIŠNOG DIPLOMSKOG STUDIJA GRAĐEVINARSTVO
Od akademske godine 2026./2027. godine počinje izvođenje izmijenjenog programa 1. godine sveučilišnog diplomskog studija Građevinarstvo.
U slučaju ponavljanja 1. godine svi studenti prelaze na izmijenjeni studijski program, sukladno sljedećoj obavijesti:
https://www.gfos.unios.hr/download/obavijest-razlika-ispita-za-1-godinu-sveucilisni-diplomski.pdf
Česta pitanja i odgovori:
· Ponavljam 1. godinu sveučilišnog diplomskog studija Građevinarstvo. Ostajem li na starom ili prelazim na izmijenjeni studijski program? Studenti koji ponavljaju 1. godinu studij nastavljaju prema izmijenjenom studijskom programu koji se primjenjuje od akademske godine 2026./2027.
· Što se događa s predmetima koje sam već položio/la? Položeni predmeti priznaju se prema tablici usklađivanja postojećeg i izmijenjenog studijskog programa za pojedini modul. Ako odgovarajući predmet nije bio obuhvaćen prethodno upisanim studijskim programom, studentu se utvrđuje ispit razlike.
· Koje ispite razlike moram položiti? Ispiti razlike ovise o modulu i prethodno položenim predmetima. Popis mogućih priznavanja i ispita razlike za svaki modul nalazi se u tablicama dostupnima na prethodno navedenoj poveznici.
· Moram li sve ispite razlike položiti odmah pri upisu ponavljanja godine? Ne. Pri upisu se utvrđuju obveze koje proizlaze iz prijelaza na izmijenjeni studijski program, a student ih je dužan izvršiti tijekom nastavka studija u skladu sa studijskim programom i utvrđenim obvezama.
DODATNE NAPOMENE:
· Nakon podnošenja zahtjeva i potvrda u e-Upisima, sve statuse i aktivnosti upisa možete pratiti u sustavu.
· Nakon uplate, sustav će ažurirati status upisa unutar 7 radnih dana.
· Za sva dodatna pitanja obratite se Odjelu za studente i studije.

